ai4bharat/Pralekha huggingface dataset:
ગ્રામીણ વિકાસ મંત્રાલય
અમૃત મહોત્સવના ભાગરૂપે એક અઠવાડિયામાં 152 'સક્ષમ'  કેન્દ્રો શરૂ કરાયા
આ કેન્દ્રો ગ્રામીણ વિસ્તારોમાં સ્વસહાય જૂથ  પરિવારોની મૂળભૂત નાણાકીય જરૂરિયાતો માટે વન સ્ટોપ સોલ્યુશન આપશે.
'સક્ષમ' એપ સમુદાયના સંસાધન વ્યક્તિને દરેક એસએચજી અને ગામોમાં વિવિધ નાણાકીય સેવાઓનો પ્રસાર જાણવામાં મદદ કરશે.
આઝાદી કા અમૃત મહોત્સવના ભાગરૂપે, ગ્રામીણ વિકાસ મંત્રાલયના દીનદયાળ અંત્યોદય યોજના-રાષ્ટ્રીય ગ્રામીણ આજીવિકા મિશન  હેઠળ 13 રાજ્યોના 77 જિલ્લાઓમાં 4-8 ઓક્ટોબર, 2021 દરમિયાન કુલ 152 નાણાકીય સાક્ષરતા અને સેવા વિતરણ  શરૂ કરવામાં આવ્યા હતા.
સેન્ટર ફોર ફાઇનાન્સિયલ લિટરસી એન્ડ સર્વિસ ડિલિવરી  ગ્રામીણ વિસ્તારોમાં સ્વ સહાય જૂથ  પરિવારોની મૂળભૂત નાણાકીય જરૂરિયાતો માટે એક જ બંધ તમામ નાણાકીય ઉકેલ સેવા/સિંગલ વિન્ડો સિસ્ટમ તરીકે કાર્ય કરશે. આ કેન્દ્રનો મુખ્ય ઉદ્દેશ SHG સભ્યો અને ગ્રામીણ ગરીબોને નાણાકીય સાક્ષરતા અને નાણાકીય સેવાઓ ની સુવિધા આપવાનો છે. આ કેન્દ્રોનું સંચાલન મુખ્યત્વે ક્લસ્ટર લેવલ ફેડરેશન્સ  ના સ્તરે SHG નેટવર્ક દ્વારા પ્રશિક્ષિત કોમ્યુનિટી રિસોર્સ પર્સન  ની મદદથી કરવામાં આવશે.
બ્રજસુંદરપુર ગામ, રાણપુર બ્લોક, નયાગh જિલ્લો, ઓડિશા
આ પ્રશિક્ષિત સીઆરપીને જિલ્લાની લીડ બેંક દ્વારા સ્થાપિત ગ્રામ્ય સ્વરોજગાર તાલીમ સંસ્થાઓ  માં છ દિવસની રહેણાંક તાલીમ આપવામાં આવે છે. આ તમામ વ્યક્તિઓ કે જેઓ નાણાકીય સાક્ષરતા કોમ્યુનિટી રિસોર્સ પર્સન  તરીકે જાણીતા છે તેમને સ્થાનિક ભાષાઓમાં તાલીમ સાધન કીટ પણ આપવામાં આવે છે.
ગોવિંદપુર ગામ, ગિઝાન બ્લોક, તિનસુકિયા જિલ્લો, આસામ
ગ્રામીણ વિકાસ મંત્રાલય  એ "સાક્ષમ" નામની મોબાઇલ અને વેબ-આધારિત એપ્લિકેશન પણ વિકસાવી છે, જેનો ઉપયોગ આ કેન્દ્રના સમુદાય સંસાધન વ્યક્તિ દ્વારા દરેક SHG અને ગામમાં વિવિધ નાણાકીય સેવાઓના પ્રસારને જાણવા માટે કરવામાં આવશે. આ સાથે, વ્યક્તિ મુખ્ય અંતરને ઓળખશે અને તે મુજબ તાલીમ અને જરૂરી નાણાકીય સેવાઓ આપશે.
આ એપ્લિકેશન સમયાંતરે ચલાવવામાં આવતા પ્રોગ્રામની અસરકારકતાને માપશે અને જરૂર પડ્યે હસ્તક્ષેપની વ્યૂહરચના પણ તૈયાર કરશે.
સિરસોડ ગામ, કારેરા બ્લોક, શિવપુરી જિલ્લો, એમ.પી
દેશના 13 રાજ્યોએ ગ્રામીણ આજીવિકા મિશન  પર બ્લોક અને જિલ્લા કક્ષાના કાર્યક્રમોનું આયોજન કર્યું છે જેમાં મહિલા SHG સભ્યો, નાણાકીય સાક્ષરતા સંસાધન વ્યક્તિઓ, બેન્કરો, જિલ્લા વહીવટીતંત્રના અધિકારીઓ, જનપ્રતિનિધિઓ અને અન્ય મહત્વપૂર્ણ અધિકારીઓએ લોન્ચ કાર્યક્રમમાં ભાગ લીધો છે. રાજ્યોમાં આસામ, છત્તીસગઢ, ગુજરાત, હિમાચલ પ્રદેશ, ઝારખંડ, મધ્યપ્રદેશ, મેઘાલય, મહારાષ્ટ્ર, ઓડિશા, રાજસ્થાન, સિક્કિમ, ત્રિપુરા અને ઉત્તર પ્રદેશનો સમાવેશ થાય છે. ઉપરોક્ત રાજ્યોના કેન્દ્રોના અનુભવોના આધારે, આ પહેલ અન્ય SRLMs અને બાકીના જરૂરી બ્લોક્સ સુધી વિસ્તૃત કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 391
માર્ગ પરિવહન અને રાજમાર્ગ મંત્રાલય
શ્રી નીતિન ગડકરીએ BS 6 સ્ટેજ 2 'ઇલેક્ટ્રિફાઇડ ફ્લેક્સ ફ્યુઅલ વ્હિકલ'ના વિશ્વના પ્રથમ પ્રોટોટાઇપનો શુભારંભ કરાવ્યો
ઇથેનોલ પર મોદી સરકારનો ભાર ઊર્જા સ્વનિર્ભરતા પ્રાપ્ત કરવા, ખેડૂતોની આવક બમણી કરવા, તેમને ઊર્જાદાતામાં પરિવર્તિત કરવાનાં ઉદ્દેશો સાથે સુસંગત છે, ત્યારે તેમને અન્નદાતા તરીકે ટેકો આપવાનું ચાલુ રાખે છે અને પર્યાવરણ પર હકારાત્મક અસર કરે છેઃ શ્રી ગડકરી
કેન્દ્રીય માર્ગ પરિવહન અને રાજમાર્ગ મંત્રી શ્રી નીતિન ગડકરીએ આજે નવી દિલ્હીમાં કેન્દ્રીય મંત્રી શ્રી હરદીપસિંહ પુરી, કેન્દ્રીય મંત્રી શ્રી મહેન્દ્ર નાથ પાંડે, ટોયોટાના એમડી અને સીઇઓ શ્રી મસાકાઝુ યોશિમુરા, કિર્લોસ્કર સિસ્ટમ્સ લિમિટેડના એમડી અને સીઇઓ ગીતાંજલિ કિર્લોસ્કર, જાપાન એમ્બેસીના રાજદૂત, રાજદ્વારીઓ, ઉચ્ચ અધિકારીઓ અને સલાહકારોની ઉપસ્થિતિમાં ટોયોટા કિર્લોસ્કર મોટર દ્વારા વિકસાવવામાં આવેલા બીએસ 6 સ્ટેજ-2 'ઇલેક્ટ્રિફાઇડ ફ્લેક્સ ફ્યુઅલ વ્હીકલ'ના વિશ્વના પ્રથમ પ્રોટોટાઇપનો શુભારંભ કરાવ્યો હતો.
આ પ્રસંગે બોલતા શ્રી ગડકરીએ જણાવ્યું હતું કે, ઇથેનોલ સ્વદેશી, પર્યાવરણને અનુકૂળ અને પુનઃપ્રાપ્ય ઇંધણ હોવાથી ભારત માટે આશાસ્પદ સંભવિતતા ધરાવે છે. તેમણે જણાવ્યું હતું કે, ઇથેનોલ પર મોદી સરકારનો ભાર ઊર્જા સ્વનિર્ભરતા પ્રાપ્ત કરવા, ખેડૂતોની આવક બમણી કરવા, તેમને ઊર્જાદાતામાં પરિવર્તિત કરવાનાં ઉદ્દેશો સાથે સુસંગત છે, ત્યારે તેમને અન્નદાતા તરીકે ટેકો આપવાનું ચાલુ રાખે છે અને પર્યાવરણ પર હકારાત્મક અસર કરે છે. તેમણે કહ્યું હતું કે, જે દિવસે ઇથેનોલનું અર્થતંત્ર 2 લાખ કરોડનું થશે, તે દિવસે કૃષિ વિકાસ દર વર્તમાન 12 ટકાથી વધીને 20 ટકા સુધી પહોંચી જશે. જૈવઇંધણમાં નવીનતાઓ વિશે વાત કરતાં શ્રી ગડકરીએ ઇન્ડિયન ઓઇલ કોર્પોરેશનનાં અસમમાં નુમાલીગઢમાં રિફાઇનરી વિશે વાત કરી હતી, જ્યાં વાંસનો ઉપયોગ જૈવ ઇથેનોલનાં ઉત્પાદન માટે થાય છે.
શ્રી ગડકરીએ જણાવ્યું હતું કે, આ નવીન વાહન ઇનોવા હાઇક્રોસ પર આધારિત છે અને ભારતનાં ઉત્સર્જનનાં કડક માપદંડોનું પાલન કરવા માટે તૈયાર કરવામાં આવ્યું છે, જે તેને વૈશ્વિક સ્તરે સૌપ્રથમ બીએસ 6  ઇલેક્ટ્રિફાઇડ ફ્લેક્સ ફ્યુઅલ વ્હિકલ પ્રોટોટાઇપ તરીકે અંકિત કરે છે. તેમણે જણાવ્યું હતું કે, આ પ્રોટોટાઇપ માટે આગામી તબક્કાઓમાં સાવચેતીપૂર્વક શુદ્ધિકરણ, હોમોલોગેશન અને સર્ટિફિકેશન પ્રક્રિયાઓનો સમાવેશ થાય છે.
CB/GP/JD
(Visitor Counter : 86
પ્રધાનમંત્રીનું કાર્યાલય
11મી બ્રિક્સ સમિટ દરમિયાન બ્રાઝિલના રાષ્ટ્રપતિ શ્રી જૈર મસિઆસ બોલસોનારો સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદીએ 13 નવેમ્બર 2019 ના રોજ બ્રાઝિલિયા ખાતે 11મી બ્રિક્સ સમિટની સાથે-સાથે બ્રાઝિલના રાષ્ટ્રપતિ શ્રી જૈર મેસિઆસ બોલસોનારો સાથે મુલાકાત કરી.
પ્રજાસત્તાક દિવસ 2020માં પ્રધાનમંત્રી મોદીએ બ્રાઝિલના રાષ્ટ્રપતિને મુખ્ય અતિથિ તરીકે આવવા આમંત્રણ આપ્યું હતું. બ્રાઝિલના રાષ્ટ્રપતિએ આમંત્રણનો સહર્ષ સ્વીકાર કર્યો હતો.
બંને નેતાઓ સંમત થયા કે, આ પ્રસંગે બંને દેશો આપણી વ્યૂહાત્મક ભાગીદારીમાં વિસ્તૃત વધારો કરી શકાય છે. પ્રધાનમંત્રી મોદીએ કહ્યું કે તેઓ વેપાર સાથે જોડાયેલી બાબતો પર ચર્ચા કરવાની આશા રાખે છે. તેમણે બ્રાઝિલથી સંભવિત રોકાણ માટેના ક્ષેત્રોની પણ રૂપરેખા આપી, જેમાં કૃષિ ઉપકરણો, પશુપાલન, પાક પછીની તકનીકીઓ અને બાયો ફ્યુઅલનો સમાવેશ થાય છે.
બ્રાઝિલના રાષ્ટ્રપતિએ તત્પરતા વ્યક્ત કરી અને પ્રધાનમંત્રીને માહિતી આપી હતી કે એક મોટું વ્યાપારી પ્રતિનિધિમંડળ તેમની સાથે ભારત આવશે. તેઓએ અવકાશ અને સંરક્ષણ ક્ષેત્રો સહિતના અન્ય ક્ષેત્રોમાં સહકારથી આગળ વધવાની વિગતો પર પણ ચર્ચા કરી હતી. પ્રધાનમંત્રીએ ભારતીય નાગરિકોને વિઝા વિના મુસાફરી કરવા દેવાના રાષ્ટ્રપતિના નિર્ણયને આવકાર્યો હતો.
NP/RS/DS
(Visitor Counter : 80
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 156.76 કરોડને પાર
છેલ્લા ચોવીસ કલાકમાં 66 લાખ ડોઝ આપવામાં આવ્યા
સાજા થવાનો દર હાલમાં 94.51%
છેલ્લા 24 કલાકમાં 2,71,202 દૈનિક નવા કેસ નોંધાયા
અત્યાર સુધીમાં ઓમિક્રોનના કુલ 7,743 કેસ સામે આવ્યા; ગઈકાલથી તેમાં 28.17 ટકાનો વધારો
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 66 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 156.76 કરોડ ના સીમાચિહ્ન આંકને વટાવી ગયું છે. જે 1,68,19,744 સત્રો દ્વારા પ્રાપ્ત થયું છે. આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,90,230
|
|
બીજો ડોઝ
|
|
97,78,245
|
|
સાવચેતી ડોઝ
|
|
17,92,784
|
|
FLWs
|
|
પ્રથમ ડોઝ
|
|
1,83,88,876
|
|
બીજો ડોઝ
|
|
1,70,49,834
|
|
સાવચેતી ડોઝ
|
|
14,45,001
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
3,38,50,912
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
52,43,73,196
|
|
બીજો ડોઝ
|
|
36,77,87,472
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,74,63,780
|
|
બીજો ડોઝ
|
|
16,06,21,798
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,30,32,724
|
|
બીજો ડોઝ
|
|
10,05,59,109
|
|
સાવચેતી ડોઝ
|
|
10,81,493
|
|
સાવચેતી ડોઝ
|
|
43,19,278
|
|
કુલ
|
|
1,56,76,15,454
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,50,85,721 દર્દીઓ સાજા થઇ ગયા છે અને છેલ્લા 24 કલાકમાં વધુ 1,38,331 દર્દીઓ સાજા થયા છે.
આના કારણે એકંદરે સાજા થવાનો દર 94.51% થયો છે.
છેલ્લા 24 કલાકમાં ભારતમાં દૈનિક 2,71,202 નવા કેસ નોંધાયા છે.
સક્રિય કેસનું ભારણ હાલમાં 15,50,377. હાલમાં સક્રિય કેસો દેશના કુલ પોઝિટિવ કેસોના 4.18% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,65,404 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 70.24 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 13.69% છે, જ્યારે દૈનિક પોઝિટીવિટી દર આજે 16.28% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
પ્રધાનમંત્રીનું કાર્યાલય
જી20 લીડર્સ સમિટ દરમિયાન પ્રધાનમંત્રીશ્રી અને ફેડરલ રિપબ્લિક ઓફ જર્મનીના ચાન્સેલર એચ.ઈ. ડૉ. એન્જેલા મર્કેલ વચ્ચે બેઠક યોજાઈ
પ્રધાનમંત્રી શ્રી નરેન્દ્ર મોદીએ 31 ઓક્ટોબર 2021ના રોજ ઈટાલીના રોમમાં જી20 સમિટ દરમિયાન ફેડરલ રિપબ્લિક ઑફ જર્મનીના ચાન્સેલર ડૉ. એન્જેલા મર્કેલની મુલાકાત કરી હતી..
લાંબા સમયથી ચાલતા તેમના સહકાર અને અંગત મિત્રતાને યાદ કરીને, વડા પ્રધાને ચાન્સેલર મર્કેલની માત્ર જર્મનીમાં જ નહીં પરંતુ યુરોપીયન અને વૈશ્વિક સ્તરે તેમના નેતૃત્વ માટે પ્રશંસા કરી હતી. તેમણે ડૉ. મર્કેલના અનુગામી સાથે ગાઢ વ્યૂહાત્મક ભાગીદારી જાળવવા માટે પ્રતિબદ્ધતા દર્શાવી હતી.
બંને નેતાઓએ ભારત અને જર્મની વચ્ચેના ઘનિષ્ઠ દ્વિપક્ષીય સહકાર પર સંતોષ વ્યક્ત કર્યો હતો અને તેમના વેપાર અને રોકાણ સંબંધોને વધુ ગાઢ બનાવવાનું વચન આપ્યું હતું. તેઓ ગ્રીન હાઇડ્રોજન સહિતના નવા ક્ષેત્રોમાં ભારત-જર્મની વ્યૂહાત્મક ભાગીદારીનો વ્યાપ વિસ્તારવા માટે પણ સંમત થયા હતા.
પ્રધાનમંત્રીશ્રીએ ડૉ. મર્કેલને ભવિષ્ય માટે શુભકામનાઓ પાઠવી અને તેમને ભારતની મુલાકાત લેવા આમંત્રણ આપ્યું.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ગ્રીક વિદ્વાનો સાથે પ્રધાનમંત્રીની બેઠક
પ્રધાનમંત્રી શ્રી નરેન્દ્ર મોદી એથેન્સ યુનિવર્સિટીના ઈન્ડોલોજિસ્ટ અને સંસ્કૃત અને હિન્દીના પ્રોફેસર ડિમિટ્રિઓસ વેસિલિઆડિસ, એથેન્સ યુનિવર્સિટીના સામાજિક ધર્મશાસ્ત્ર વિભાગના સહાયક પ્રોફેસર ડૉ.એપોસ્ટોલોસ મિચેલીડિસને 25 ઓગસ્ટ 2023 ના રોજ એથેન્સમાં મળ્યા.
તેઓએ વડાપ્રધાનને ભારતીય ધર્મો, તત્વજ્ઞાન અને સંસ્કૃતિ પર તેમના કાર્ય વિશે માહિતી આપી હતી.
ચર્ચાઓએ ભારતીય અને ગ્રીક યુનિવર્સિટીઓ વચ્ચે શૈક્ષણિક સહયોગને વધુ ગાઢ બનાવવાની સંભાવનાઓ અને ભારત-ગ્રીસ સાંસ્કૃતિક સંબંધોને વધુ મજબૂત બનાવવાની રીતો પર ધ્યાન કેન્દ્રીત કર્યું હતું.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
મંત્રીમંડળે જાહેર ક્ષેત્રની ત્રણ જનરલ વીમા કંપનીઓ – ઓરિએન્ટલ ઇન્શ્યોરન્સ કંપની લિમિટેડ, નેશનલ ઇન્શ્યોરન્સ કંપની લિમિટેડ અને યુનાઇટેડ ઇન્ડિયા ઇન્શ્યોરન્સ કંપની લિમિટેડમાં મૂડી ઉમેરણની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે ત્રણ જાહેર ક્ષેત્રની જનરલ ઇન્શ્યોરન્સ કંપની  એટલે કે ઓરિએન્ટલ ઇન્શ્યોરન્સ કંપની લિમિટેડ , નેશનલ ઇન્શ્યોરન્સ કંપની લિમિટેડ  અને યુનાઇટેડ ઇન્ડિયા ઇન્શ્યોરન્સ કંપની લિમિટેડ માં કુલ રૂપિયા 12,450 કરોડ;  ની મૂડી ઉમેરણ કરવા માટે મંજૂરી આપી છે પરંતુ તેમાંથી રૂ. 3,475 કરોડ તાત્કાલિક ધોરણે રિલીઝ કરવામાં આવશે; જ્યાર બાકીની રૂ. 6475 કરોડની રકમ બાદમાં દાખલ કરવામાં આવશે. મંત્રીમંડળે NICLની અધિકૃત શેર મૂડી વધારીને રૂ. 7,500 કરોડ અને UIICL તેમજ OIClની વધારીને રૂ. 5,000 કરોડ કરવાની પણ મંજૂરી આપી છે જેથી મૂડી ઉમેરણને અસર મળી શકે. વધુમાં, વર્તમાન પરિસ્થિતિને ધ્યાનમાં રાખીને વિલિનીકરણના પ્રસ્તાવને હાલમાં મુલતવી રાખવામાં આવ્યો છે અને તેના બદલે, નફાકારક વૃદ્ધિ પર ધ્યાન કેન્દ્રિત કરવામાં આવશે.
રૂપિયા 3,475 કરોડનું મૂડી ઉમેરણ ત્રણ PSGIC એટલે કે, OICL, NICL અને UIICLને વર્તમાન નાણાકીય વર્ષમાં પ્રથમ હપતા તરીકે આપવામાં આવશે અને બાકીની રકમ એક અથવા વધુ હપતામાં ફાળવવામાં આવશે. આ ઉમેરણને અસરમાં લાવવા માટે, NICLની અધિકૃત મૂડી રૂ. 7,500 કરોડ રહેશે જ્યારે તેવી રીતે UIICL OICLની અનુક્રમે રૂ. 5,000 કરોડ રહેશે.
અસર
આ મૂડી ઉમેરણથી PSGICને તેમની આર્થિક અને સદ્ધરતાની સ્થિતિ સુધારવામાં મદદ મળશે, અર્થતંત્રની વીમા જરૂરિયાતો સંતોષી શકશે, પરિવર્તનો અપનાવી શકશે અને સંસાધનો વધારવા માટે તેમની ક્ષમતાઓ વધારી શકશે તેમજ જોખમ વ્યવસ્થાપનમાં પણ સુધારો આવશે.
આર્થિક અસરો:
વર્તમાન નાણાકીય વર્ષમાં, રૂ. 3,475 કરોડની તાત્કાલિક આર્થિક રાહતના પરિણામે આ ત્રણ PSGIC એટલે કે OICL, NICL અને UIICLમાં પ્રથમ હપતા તરીકે મૂડી ઉમેરણ કરવામાં આવશે અને તે પછી રૂ. 6,475 કરોડ અન્ય હપ્તામાં ઉમેરવામાં આવશે.
ભાવિ સ્થિતિ:
કંપનીઓને આપવામાં આવેલી મૂડીનો મહત્તમ ઉપયોગ થાય તે સુનિશ્ચિત કરવા માટે, સરકારે KPIના રૂપમાં માર્ગદર્શિકા બહાર પાડી છે જેનો ઉદ્દેશ વ્યવસાયિક કાર્યદક્ષતા અને નફાકારક વૃદ્ધિ લાવવાનો છે. આ દરમિયાન, વર્તમાન પરિસ્થિતિને ધ્યાનમાં રાખીને, વિલિનીકરણની પ્રક્રિયાને હાલ પૂરતી મુલતવી રાખવામાં આવી છે અને તેના બદલે મૂડી ઉમેરણ પછી તેમની સદ્ધરતા અને નફાકારક વૃદ્ધિ પર ધ્યાન કેન્દ્રિત કરવામાં આવશે.
GP/DS
(Visitor Counter : 63
પ્રધાનમંત્રીનું કાર્યાલય
પ્રધાનમંત્રી રવાન્ડા, યુગાન્ડા અને દક્ષિણ આફ્રિકાની સત્તાવાર મુલાકાતે 
પ્રધાનમંત્રી શ્રી નરેન્દ્ર મોદી પ્રજાસત્તાક રવાન્ડા , પ્રજાસત્તાક યુગાન્ડા  અને પ્રજાસત્તાક દક્ષિણ આફ્રિકા ની સત્તાવાર મુલાકાત લેશે. ભારતનાં કોઈ પણ પ્રધાનમંત્રી દ્વારા આ રવાન્ડાની પ્રથમ મુલાકાત હશે અને છેલ્લાં 20 વર્ષમાં આપણાં કોઈ પણ પ્રધાનમંત્રી યુગાન્ડાની પ્રથમ વાર મુલાકાત લેશે. પ્રધાનમંત્રી બ્રિક્સ શિખર સંમેલનનાં ઉપક્રમે દક્ષિણ આફ્રિકાની મુલાકાત લેશે.
રવાન્ડા અને યુગાન્ડામાં પ્રધાનમંત્રીનાં સત્તાવાર કાર્યક્રમોમાં બંને દેશોનાં રાષ્ટ્રપતિઓ સાથેની મુલાકાતો, પ્રતિનિધિમંડળ સ્તરના વાટાઘાટો તથા ઉદ્યોગપતિઓ અને ભારતીય સમુદાય સાથેની બેઠકો સામેલ છે. પ્રધાનમંત્રી રવાન્ડામાં જિનોસાઇડ સ્મારકની મુલાકાત લેશે અને “ગિરિન્કા”  નામના કાર્યક્રમમાં સહભાગી થશે, જે રાષ્ટ્રીય સામાજિક સંરક્ષણ યોજના છે અને રવાન્ડાનાં રાષ્ટ્રપતિ પૉલ કાગામેએ શરૂ કરેલી અંગત પહેલ છે. પ્રધાનમંત્રી યુગાન્ડાની સંસદમાં કી નોટ સંબોધન કરશે, જે ભારતનાં કોઈ પણ પ્રધાનમંત્રીનું યુગાન્ડાની સંસદનું પ્રથમ સંબોધન હશે.
દક્ષિણ આફ્રિકામાં પ્રધાનમંત્રી દક્ષિણ આફ્રિકાનાં રાષ્ટ્રપતિ સાથે દ્વિપક્ષીય વાટાઘાટો કરશે તથા બ્રિક્સ શિખર સંમેલનમાં હાજરી આપશે અને બ્રિક્સ સંબંધિત અન્ય બેઠકોમાં સામેલ થશે. બ્રિક્સ બેઠકો ઉપરાંત વિવિધ દેશો સાથેનાં વડાઓ સાથે દ્વિપક્ષીય વાટાઘાટો કરવાની પણ યોજના છે.
ભારત દસકાઓથી આફ્રિકા સાથે ગાઢ, ઉષ્માભર્યા અને મૈત્રીપૂર્ણ સંબંધો ધરાવે છે, જે મજબૂત વિકાસલક્ષી ભાગીદારી તથા ભારતીય સમુદાયની મોટી સંખ્યામાં હાજરીથી ગાઢ બન્યાં છે. આ મુલાકાત દરમિયાન સંરક્ષણ, વેપાર, કૃષિ અને ડેરી સહકારનાં ક્ષેત્રોમાં અનેક સમજૂતીઓ અને સમજૂતીકરારો  પર હસ્તાક્ષર થશે.
છેલ્લાં થોડાં વર્ષોમાં આફ્રિકાનાં જુદાં-જુદાં દેશો સાથે વિવિધ ક્ષેત્રોમાં આપણા સંબંધો નોંધપાત્ર રીતે ગાઢ બન્યાં છે તથા છેલ્લાં ચાર વર્ષમાં રાષ્ટ્રપતિ, ઉપરાષ્ટ્રપતિ અને પ્રધાનમંત્રીનાં સ્તરે આફ્રિકાની 23 મુલાકાતો યોજાઈ છે. ભારતની વિદેશી નીતિમાં આફ્રિકા સૌથી વધુ મહત્ત્વપૂર્ણ સ્થાન ધરાવે છે. પ્રધાનમંત્રીની રવાન્ડા, યુગાન્ડા અને દક્ષિણ આફ્રિકાની મુલાકાત આફ્રિકા ખંડ સાથે આપણાં સંબંધોને વધારે ગાઢ બનાવશે.
(Visitor Counter : 158
પ્રધાનમંત્રીનું કાર્યાલય
બાલાસોર, ઓડિશાની મુલાકાત સમયે મીડિયાને પીએમના સંબોધનનો મૂળપાઠ
એક ભયંકર અકસ્માત થયો. હું અસહ્ય પીડા અનુભવી રહ્યો છું અને ઘણા રાજ્યોના નાગરિકોએ આ પ્રવાસમાં કંઈક ને કંઈક ગુમાવ્યું છે. જેમણે પોતાનો જીવ ગુમાવ્યો છે, તેમના માટે આ ખૂબ જ પીડાદાયક અને પીડાથી પણ વધુ મનને વિચલિત કરી દે છે.
જે પરિવારના સભ્યો ઘાયલ થયા છે તેમના સારા સ્વાસ્થ્ય માટે સરકાર કોઈ કસર છોડશે નહીં. અમે ગુમાવેલા સ્વજનોને પાછા લાવી શકીશું નહીં, પરંતુ સરકાર તેમના દુઃખમાં, તેમના સ્વજનોના દુઃખમાં તેમની સાથે છે. આ ઘટના સરકાર માટે ખૂબ જ ગંભીર છે, દરેક પ્રકારની તપાસ માટે સૂચનાઓ આપવામાં આવી છે અને જે પણ દોષિત ઠરશે તેને કડકમાં કડક સજા આપવામાં આવે, તેને બક્ષવામાં નહીં આવે.
હું ઓરિસ્સા સરકારનો, અહીંના વહીવટીતંત્રના તમામ અધિકારીઓનો પણ આભાર માનું છું કે જેમણે આ પરિસ્થિતિમાં લોકોને ગમે તે રીતે મદદ કરવાનો પ્રયાસ કર્યો. હું અહીંના નાગરિકોને પણ હૃદયપૂર્વક અભિનંદન આપું છું કારણ કે તેઓએ આ સંકટની ઘડીમાં જે કંઈ કરી શકાય તે કરવાનો પ્રયાસ કર્યો છે, પછી તે રક્તદાન હોય કે બચાવ કાર્યમાં મદદ. ખાસ કરીને આ વિસ્તારના યુવાનોએ આખી રાત મહેનત કરી છે.
હું આ વિસ્તારના નાગરિકોને પણ આદરપૂર્વક નમન કરું છું કે તેઓના સહકારને કારણે આ કામગીરી વધુ ઝડપી ગતિએ આગળ વધી શકી. રેલ્વેએ તેની સંપૂર્ણ તાકાત લગાવી દીધી છે, બચાવ કાર્યમાં વધુ રાહત માટે સંપૂર્ણ વ્યવસ્થા કરી છે અને શક્ય તેટલી વહેલી તકે ટ્રેકને પુનઃસ્થાપિત કરવા માટે, વાહનવ્યવહારને ઝડપી ગતિએ પુનઃસ્થાપિત કરવા માટે, આ ત્રણેય દૃષ્ટિકોણથી, પ્રયત્નો સારી રીતે કરવામાં આવ્યા છે.
પરંતુ દુ:ખની આ ઘડીમાં આજે હું સ્થળની મુલાકાત લઈને બધું જોઈને આવ્યો છું. મેં ઘાયલ નાગરિકો સાથે પણ વાત કરી છે જેઓ હોસ્પિટલમાં હતા. મારી પાસે આ દર્દને વ્યક્ત કરવા માટે શબ્દો નથી. પરંતુ ભગવાન આપણને આ દુ:ખના સમયમાંથી વહેલામાં વહેલી તકે બહાર આવવાની શક્તિ આપે. મને ખાતરી છે કે આપણે આ ઘટનાઓમાંથી ઘણું શીખીશું અને નાગરિકોની સુરક્ષાને પ્રાધાન્ય આપીને શક્ય તેટલી આપણી વ્યવસ્થાઓને આગળ ધપાવીશું. આ દુઃખદ સમય છે, ચાલો આપણે બધા આ પરિવારો માટે પ્રાર્થના કરીએ.
YP/GP/JD
(
PIB Headquarters
કોવિડ-19 અંગે PIBનું દૈનિક બુલેટિન
|
|
-
- એક જ દિવસમાં 21.23 લાખ પરીક્ષણ, ભારતે છેલ્લા 24 કલાકમાં અત્યાર સુધીમાં સૌથી વધુ દૈનિક પરીક્ષણ કરીને ફરી નવો વિક્રમ સ્થાપિત કર્યો
- દૈનિક પોઝિટીવિટી દર ઘટીને 11.34% થયો
- 36 દિવસ પછી દૈનિક ધોરણે નવા કેસની સંખ્યા સૌથી ઓછી એટલે કે 2.4 લાખ નોંધાઇ
- રસીના કુલ ડોઝનો આંકડો આજે 19.50 કરોડ કરતાં વધારે થઇ ગયો
- ઓક્સિજન એક્સપ્રેસ દ્વારા દેશમાં ઓક્સિજનની સપ્લાઈ લિક્વિડ 15000 MTથી ઉપર પહોંચી
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION AND BROADCASTING
GOVERNMENT OF INDIA
36 દિવસ પછી દૈનિક ધોરણે નવા કેસની સંખ્યા સૌથી ઓછી એટલે કે 2.4 લાખ નોંધાઇ, દૈનિક પોઝિટીવિટી દર ઘટીને 11.34% થયો
વધુ વિગત માટે:https://www.pib.gov.in/PressReleasePage.aspx?PRID=1721015
રાજ્યો/કેન્દ્રશાસિત પ્રદેશોને આજદિન સુધીમાં રસીના 21.80 કરોડ કરતાં વધારે ડોઝ આપવામાં આવ્યા, રાજ્યો/કેન્દ્રશાસિત પ્રદેશો પાસે રસીકરણ માટે હજુ પણ 1.90 કરોડ કરતાં વધારે ડોઝ ઉપલબ્ધ
વધુ વિગત માટે: https://www.pib.gov.in/PressReleasePage.aspx?PRID=1721016
કોવિડ રાહત સામગ્રી અંગે તાજી જાણકારી
વધુ વિગત માટે: https://www.pib.gov.in/PressReleasePage.aspx?PRID=1721035
કેન્દ્રીય સંરક્ષણ મંત્રીએ ધો. 12ની પરીક્ષાઓ અને વ્યાવસાયિક અભ્યાસક્રમોની પ્રવેશ પરીક્ષા યોજવા અંગેની ચર્ચા માટે આયોજિત રાષ્ટ્રીય પરામર્શની અધ્યક્ષતા કરી
વધુ વિગત માટે: https://www.pib.gov.in/PressReleasePage.aspx?PRID=1721088
ઓક્સિજન એક્સપ્રેસ દ્વારા દેશમાં ઓક્સિજનની સપ્લાઈ લિક્વિડ 15000 MTથી ઉપર પહોંચી, આસામમાં આજે પહોંચેલી પ્રથમ ઓક્સિજન એક્સપ્રેસે આજે 80 MT ઓક્સિજનની સપ્લાઈ કરી
વધુ વિગત માટે: https://www.pib.gov.in/PressReleasePage.aspx?PRID=1721032
SD/GP/JD
(Visitor Counter : 127
પ્રધાનમંત્રીનું કાર્યાલય
પ્રધાનમંત્રીએ દિલ્હીનાં વિવિધ ભાગોમાં પ્રવર્તી રહેલી સ્થિતિની સમીક્ષા કરી
લોકોને શાંતિ અને ભાઇચારો જાળવી રાખવા અપીલ કરી
પ્રધાનમંત્રી શ્રી નરેન્દ્ર મોદીએ દિલ્હીના વિવિધ ભાગોમાં પ્રવર્તી રહેલી સ્થિતિની સમીક્ષા કરી હતી.
પ્રધાનમંત્રીએ કહ્યું, “દિલ્હીના વિવિધ ભાગોમાં પ્રવર્તી રહેલી સ્થિતિની વિસ્તૃત સમીક્ષા કરી છે. પોલીસ અને અન્ય એજન્સીઓ શાંતિ અને સામાન્ય સ્થિતિ સુનિશ્ચિત કરવા માટે કાર્ય કરી રહી છે.
શાંતિ અને સંવાદિતા એ આપણી નૈતિકતાના કેન્દ્રો છે. હું દિલ્હીની મારી બહેનો અને ભાઈઓને અપીલ કરું છું કે શાંતિ અને ભાઈચારો જાળવી રાખો. વહેલી તકે સ્થિતિ સામાન્ય બને અને શાંતિ સ્થાપિત થાય એ ખૂબ મહત્વનું છે”
DS/GP/RP
(Visitor Counter : 117
ઉપરાષ્ટ્રપતિ સચિવાલય
તંદુરસ્ત ચર્ચા એ ખીલતી લોકશાહીની વિશેષતા છે: ઉપરાષ્ટ્રપતિ
આપણી લોકશાહીની સફળતા "વી ધ પીપલ ઓફ ઇન્ડિયા"- ઉપરાષ્ટ્રપતિનો સામૂહિક, સંકલિત પ્રયાસ છે
ઉપરાષ્ટ્રપતિએ ચેતવણી આપી છે કે વ્યૂહરચના તરીકે વિક્ષેપ અને ખલેલને હથિયાર બનાવવું એ લોકોની સુરક્ષિત મંજૂરી ક્યારેય કરશે નહીં
બંધારણ સભામાં ત્રણ વર્ષ સુધી ચાલેલા વિચાર-વિમર્શ શિષ્ટાચાર અને તંદુરસ્ત ચર્ચાનું ઉદાહરણ પૂરું પાડે છે- ઉપરાષ્ટ્રપતિ
ભારતના ઉપરાષ્ટ્રપતિ અને રાજ્યસભાના અધ્યક્ષ શ્રી જગદીપ ધનખરે આજે 75 વર્ષની સંસદીય યાત્રાના મહત્વ પર ભાર મૂક્યો હતો અને ભારતીય લોકશાહીને આકાર આપનારી સિદ્ધિઓ, અનુભવો, યાદો અને જ્ઞાન પર પ્રકાશ પાડ્યો હતો. સંસદીય લોકશાહીમાં "જનતાની અતૂટ શ્રદ્ધા અને અડગ વિશ્વાસ" પર ભાર મૂકીને ઉપરાષ્ટ્રપતિએ ભારપૂર્વક જણાવ્યું હતું કે, "આપણી લોકશાહીની સફળતા એ "અમે ભારતના લોકો"નો સામૂહિક, સંકલિત પ્રયાસ છે.
આજે રાજ્યસભાના 261મા સત્રમાં શ્રી ધનખરે પ્રારંભિક ટિપ્પણી કરીને નોંધ્યું હતું કે, રાજ્યસભાનાં પવિત્ર પરિસરોમાં 15 ઓગસ્ટ, 1947નાં રોજ 'ટ્રાઇસ્ટ વિથ ડેસ્ટિની'થી માંડીને 30 જૂન, 2017નાં રોજ અભૂતપૂર્વ જીએસટી વ્યવસ્થાનાં અમલીકરણ સુધીનાં અનેક સીમાચિહ્નો જોવા મળ્યાં છે.
બંધારણ સભાની ત્રણ વર્ષ દરમિયાન થયેલી ચર્ચા દરમિયાન જોવા મળેલી શિષ્ટાચાર અને તંદુરસ્ત ચર્ચાને યાદ કરીને અધ્યક્ષે કહ્યું હતું કે, વિવાદાસ્પદ અને અતિ વિભાજનકારી મુદ્દાઓ પર સર્વસંમતિની ભાવનાથી વાટાઘાટો થઈ હતી.
તંદુરસ્ત ચર્ચાને ખીલતી લોકશાહીની ઓળખ ગણાવતા શ્રી ધનખરે સંઘર્ષપૂર્ણ વલણ અને વિક્ષેપ અને ખલેલના શસ્ત્રીકરણ સામે ચેતવણી આપી હતી. તેમણે ભારપૂર્વક જણાવ્યું હતું કે, "આપણે સૌ લોકશાહી મૂલ્યોને પોષવા માટે બંધારણીય રીતે નિયુક્ત છીએ અને તેથી લોકોના વિશ્વાસને વાજબી ઠેરવવો જોઈએ અને તેને યોગ્ય ઠેરવવો જોઈએ."
સંસદની અંદર સમજશક્તિ, રમૂજ અને કટાક્ષના મહત્વ પર પ્રકાશ પાડતા શ્રી ધનખરે તેમને "ઉત્સાહી લોકશાહીના અવિભાજ્ય પાસા" તરીકે ઓળખાવ્યા હતા અને આ પ્રકારના હળવા દિલના આદાન-પ્રદાન અને વિદ્વત્તાપૂર્ણ ચર્ચાઓને પુનર્જીવિત કરવા માટે આશા વ્યક્ત કરી હતી.
ઉપરાષ્ટ્રપતિએ ગૃહના સભ્યોને સંસદના પરિસરમાં જોવા મળેલા "ઉતાર-ચડાવ" પર ચિંતન કરવા અને વિચાર-વિમર્શ કરવા વિનંતી કરી હતી. તેમણે જણાવ્યું હતું કે, "આ સત્ર "સંવિધાન સભાથી શરૂ કરીને 75 વર્ષની સંસદીય યાત્રા – સિદ્ધિઓ, અનુભવો, યાદો અને અધ્યયન" પર પ્રતિબિંબિત કરવા અને આત્મનિરીક્ષણ કરવા માટે યોગ્ય તક ઉપલબ્ધ કરાવે છે.
ઉપરાષ્ટ્રપતિએ આપણા સ્વાતંત્ર્ય સેનાનીઓ, બંધારણીય પૂર્વજો, મુત્સદ્દીઓ, રાજકારણીઓ અને સનદી અધિકારીઓના યોગદાનનો પણ સ્વીકાર કર્યો હતો, જેમણે ભારતના લોકતાંત્રિક આદર્શોને સમર્થન આપ્યું છે અને સમૃદ્ધ બનાવ્યા છે.
ટિપ્પણીઓનું સંપૂર્ણ લખાણ: https://www.pib.gov.in/PressReleseDetail.aspx?PRID=1958422
CB/GP/JD
(Visitor Counter : 51
પ્રધાનમંત્રીનું કાર્યાલય
પ્રધાનમંત્રીએ લોકોને નવરાત્રીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નવરાત્રીના અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"તમામ દેશવાસીઓને નવરાત્રીની શુભકામનાઓ.
શક્તિની આરાધનાનો આ તહેવાર દરેકના જીવનમાં નવી ઊર્જાનો સંચાર કરે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
મંત્રીમંડળે આકાશ મિસાઇલ પ્રણાલીની નિકાસ કરવાની મંજૂરી આપી અને નિકાસને ઝડપી મંજૂરી માટે સમિતિની રચના કરી
નવી દિલ્હી, 30-12-2020
આત્મનિર્ભર ભારત અંતર્ગત, ભારત વિવિધ પ્રકારના સંરક્ષણ પ્લેટફોર્મ અને મિસાઇલના વિનિર્માણમાં પોતાની ક્ષમતાઓમાં વૃદ્ધિ કરી રહ્યું છે. આકાશ મિસાઇલ ભારતની ખૂબ જ મહત્વપૂર્ણ મિસાઇલ છે જેમાં 96 ટકાથી વધારે સ્વદેશી ભાગોનો ઉપયોગ કરવામાં આવેલો છે.
આકાશ મિસાઇલ જમીનથી હવામાં લક્ષ્ય સાધી શકતી 25 કિલોમીટર રેન્જની મિસાઇલ છે. આ મિસાઇલ 2014માં ભારતીય વાયુસેનામાં અને 2015માં ભારતીય ભૂમિસેનામાં સામેલ કરવામાં આવી હતી.
આકાશ મિસાઇલને સૈન્ય સેવામાં સામેલ કર્યા પછી આંતરરાષ્ટ્રીય પ્રદર્શનો/ સંરક્ષણ એક્સ્પો/ એરો ઇન્ડિયામાં ભારતના ઘણા મૈત્રી રાષ્ટ્રોએ તેમાં તેમાં રસ દાખવ્યો છે. કેન્દ્રીય મંત્રીમંડળની મંજૂરીના કારણે હવે ભારતીય વિનિર્માણકારોને વિવિધ દેશો દ્વારા ઇશ્યુ કરવામાં આવતા RFI/RFPમાં ભાગ લેવાની સવલત પ્રાપ્ત થશે.
આજદિન સુધીમાં, ભારતીય સંરક્ષણ નિકાસમાં પાર્ટ્સ/ભાગો વગેરે સામેલ કરવામાં આવ્યા હતા. મોટા પ્લેટફોર્મની નિકાસ ખૂબ જ ઓછા સ્તરે હતી. મંત્રીમંડળની આ પહેલના કારણે હવે દેશને પોતાના સંરક્ષણ ઉત્પાદનો સુધારવામાં મદદ મળશે અને તે વૈશ્વિક સ્તરે સ્પર્ધામાં ઉતરી શકશે.
આકાશ મિસાઇલનું નિકાસનું સંસ્કરણ હાલમાં ભારતીય સૈન્ય દળોમાં તૈનાત કરવામાં આવેલી મિસાઇલ પ્રણાલી કરતાં અલગ હશે.
આકાશ ઉપરાંત, સમુદ્રકાંઠાની દેખરેખ પ્રણાલી, રડાર અને એર પ્લેટફોર્મ જેવા અન્ય મોટા પ્લેટફોર્મમાં પણ વિવિધ દેશોની રુચિ વધી રહી છે. આવા પ્લેટફોર્મને ઝડપથી નિકાસની મંજૂરી આપવા માટે સંરક્ષણ મંત્રી, વિદેશ મંત્રી અને રાષ્ટ્રીય સુરક્ષા સલાહકારને સમાવતી એક સમિતિની પણ રચના કરવામાં આવી છે.
આ સમિતિ વિવિધ દેશોને મુખ્ય સ્વદેશી પ્લેટફોર્મની નિકાસને અધિકૃતતા આપશે. આ સમિતિ સરકારથી સરકારના માર્ગ સહિત અન્ય વિવિધ ઉપલબ્ધ વિકલ્પોનું પણ અન્વેષણ કરશે.
ભારત સરકાર ઉચ્ચ મૂલ્યના સંરક્ષણ પ્લેટફોર્મની નિકાસ કરવા પર ધ્યાન કેન્દ્રિત કરવાનો આશય રાખે છે જેથી સંરક્ષણ નિકારના 5 અબજ USDના લક્ષ્યનો પ્રાપ્ત કરી શકાયઅને મિત્ર વિદેશી રાષ્ટ્રો સાથે વ્યૂહાત્મક સંબંધોમાં સુધારો લાવી શકાય.
SD/GP
(
પ્રધાનમંત્રીનું કાર્યાલય
પ્રધાનમંત્રીએ ઉત્તરાખંડના ભૂતપૂર્વ વિધાનસભા અધ્યક્ષ શ્રી હરબંસ કપૂરના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તરાખંડના ભૂતપૂર્વ વિધાનસભા અધ્યક્ષ શ્રી હરબંસ કપૂરજીના નિધન પર ઊંડો શોક વ્યક્ત કર્યો છે.
એક ટ્વિટમાં, પ્રધાનમંત્રીએ કહ્યું;
"ઉત્તરાખંડના અમારા વરિષ્ઠ પાર્ટી સાથીદાર શ્રી હરબંસ કપૂરજીના અવસાનથી દુઃખી છું. એક પીઢ ધારાસભ્ય અને પ્રશાસક, તેમને જાહેર સેવા અને સમાજ કલ્યાણમાં તેમના યોગદાન માટે યાદ કરવામાં આવશે. તેમના પરિવાર અને સમર્થકો પ્રત્યે સંવેદના. ઓમ શાંતિ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(